# data[].attributes.headline
Ce este comunicarea empatică sau nonviolentă?

# data[].attributes.subject
Ce este comunicarea empatică sau nonviolentă?

# data[].attributes.body
Comunicarea reprezintă procesul prin care două sau mai multe persoane transmit și recepționează informații, emoții, atitudini sau intenții prin intermediul limbajului verbal, nonverbal și paraverbal. În cadrul educațional, comunicarea eficientă profesor-elev este esențială pentru construirea unui climat bazat pe încredere, respect și siguranță emoțională.

Comunicarea empatică este un tip de comunicare centrat pe înțelegerea și validarea emoțiilor celuilalt. Ea presupune nu doar ascultarea activă, ci și capacitatea de a oglindi emoțiile interlocutorului fără a judeca, eticheta sau corecta. Spre deosebire de comunicarea alienantă – care înstrăinează și provoacă rezistență sau defensivitate prin critici, ironii, generalizări negative – comunicarea empatică favorizează apropierea, colaborarea și motivația intrinsecă.

PASII PENTRU O COMUNICARE EMPATICĂ

Ascultarea activă

Observarea fără a judeca

Identificarea și exprimarea sentimentelor

Înțelegerea nevoilor

Exprimarea cererilor clare și constructive

Validarea emoțională

Răspuns empatic

# data[].attributes.body
Citiți fiecare scenariu propus, apoi reformulează mesajul profesorului astfel încât să reflecte principiile comunicării empatice. Vă rog ca după ce rezolvați sarcinile să vă treceți numele.

Mulțumesc frumos!

🟨 Scenariu 1 La finalul unei ore în care elevii nu au fost foarte activi, profesorul spune: „Voi sunteți o clasă imposibilă. Vorbesc degeaba, nu pricepeți nimic! Cu atitudinea asta, nici la un loc de muncă nu vă veți descurca vreodată.”

🟨 Scenariu 2 În timpul unei lecții, un elev ezită să răspundă, iar profesorul reacționează: „Dacă nu știi nici asta, înseamnă că ai stat degeaba tot semestrul. E clar că n-ai nicio treabă cu cartea.”

🟨 Scenariu 3
Un elev întârzie la oră, iar profesorul spune pe un ton ridicat:
„Iar ai întârziat! Tu niciodată nu reușești să fii punctual, ești total lipsit de respect!”

🟨 Scenariu 4
După ce o elevă greșește un răspuns, profesorul comentează sarcastic:
„Bravo! Ai reinventat istoria! Poate ar trebui să scrii un manual nou, că oricum nu înveți din cel vechi.”

🟨 Scenariu 5
Un elev este neliniștit și se mișcă constant în bancă, iar profesorul reacționează:
„Tu ai vreo problemă? Nu ești în stare să stai locului nici două minute. O să ajungi de râsul lumii.”

🟨 Scenariu 6
La finalul unei activități de grup, profesorul face observații generale:
„Se vede clar cine muncește și cine doar se preface. Unii dintre voi nu vor face nimic cu viața lor.”

# data[].attributes.body
-Vă rog să mă întrebați tot ce nu ați înțeles să vă mai explic o dată și să nu plecați cu probleme neînțelese de la oră.

Scenariul 2:

- Te rog să te mai gândești la răspuns. Curaj! Suntem aici să învățăm. Cine îl ajută?

Scenariul 3:

-Te rog ca data viitoare să vii la timp în clasă pentru a nu deranja ora și pe ceilalți colegi. Mulțumesc!

Scenariul 4:

-Te rog ca pentru data viitoare să mai citești.

Scenariul 5:

Haide te rog la tablă și rezolvă exercițiul.

Scenariul 6:

Felicitări celor care s-au implicat în activitate. Data viitoare aș vrea ca și cei care au lucrat mai puțin să fie mai activi.